b'\n_START_ARTICLE_\nPvE\n_START_PARAGRAPH_\nPvE arba Player versus Environment (liet. \xc5\xbdaid\xc4\x97jas prie\xc5\xa1 aplink\xc4\x85) \xe2\x80\x93 terminas, naudojamas internetiniuose \xc5\xbeaidimuose, pvz., MMORPG ir MUD arba kituose kompiuteriniuose vaidmen\xc5\xb3 \xc5\xbeaidimuose nusakyti \xc5\xbeaid\xc4\x97jo kovai prie\xc5\xa1 kompiuterio valdomus padarus (NPC). Norint nusakyti \xc5\xbeaid\xc4\x97jo kov\xc4\x85 prie\xc5\xa1 kit\xc4\x85 \xc5\xbeaid\xc4\x97j\xc4\x85 naudojamas terminas PvP._NEWLINE_Da\xc5\xbeniausiai PvE r\xc4\x97\xc5\xbeime galima \xc5\xbeaisti vienam, kartu su kitais \xc5\xbeaid\xc4\x97jais arba su kompiuterio valdomais draugais. PvE re\xc5\xbeimas da\xc5\xbenai turi siu\xc5\xbeet\xc4\x85, kurio lydimas \xc5\xbeaid\xc4\x97jas vykdo misijas (u\xc5\xbeduotis). Misijos gali b\xc5\xabti da\xc5\xbenai vykdomos bet kokia tvarka. Pavyzd\xc5\xbeiui, \xe2\x80\x9eGuild Wars\xe2\x80\x9c \xc5\xbeaidimas pasakoja savo istorij\xc4\x85 rodydamas vaizdo intarpus ir dialogus su ne \xc5\xbeaid\xc4\x97jo persona\xc5\xbeais (NPC). \xc5\xbdaid\xc4\x97jai, \xc5\xbeaid\xc5\xbeiantys PvE re\xc5\xbeime, da\xc5\xbenai yra apsaugoti nuo kit\xc5\xb3 \xc5\xbeaid\xc4\x97j\xc5\xb3 nu\xc5\xbeudymo arba daikt\xc5\xb3 pavogimo._NEWLINE_Kai kuriuose \xc5\xbeaidimuose, pvz., \xe2\x80\x9eWorld of Warcraft\xe2\x80\x9c, \xc5\xbeaid\xc4\x97jai gali pasirinkti, ar \xc5\xbeaisti atvirame pasaulyje su PvP kovos elementais ar vykdyti misijas be PvP.'